es en es gl en gl ast gl en gl gl gl gl gl gl gl gl gl gl it gl en gl gl en en gl en gl ast gl en gl gl gl gl gl gl gl gl gl gl it gl en gl gl en en gl es gl es gl gl gl gl gl gl gl gl gl es gl gl gl gl it gl gl gl gl pt es pl es it it ru en en es en es gl fr en en
O Salón Teatro de Santiago acolle este xoves a estrea do documental SHOOTS FROM ABYSSINIA de Ovidio Fernández – Asociación Galega de Productoras Independientes
agapi Maio 28, 2013 Xullo 1, 2019
Home Actualidade O Salón Teatro de Santiago acolle este xoves a estrea do documental SHOOTS FROM ABYSSINIA de Ovidio Fernández
O XABARÍN CLUB amplía a oferta de animación con novas series dispoñibles na súa versión en inglés
O Salón Teatro proxecta a curtametraxe FLORES PARA AMALIA
agapi Actualidade | Revista Maio 28, 2013 Xullo 1, 2019
A Consellería de Cultura e Educación ofrece este xoves 23, ás 20.30 h, no Salón Teatro de Santiago a estrea da longametraxe documental Shoots from Abyssinia, de Ovidio Fernández. O seu fillo Abdul, etíope de nacemento e galego de adopción, protagoniza este filme, rodado no verán de 2010 durante a viaxe que realizaron ao norte de Etiopía.
Acompañounos nesta aventura Catarina, a súa filla e irmá, quen se encargou das tarefas de produción desta fita, que narra o percorrido que os tres iniciaron en Addis Abeba e culminaron nas fontes do Nilo despois de percorrer máis de 3.800 quilómetros nun todoterreo en plena época de choivas. Ovidio Fernández, cámara de Televisión Española en Galicia, puxo en marcha este proxecto co obxectivo de amosar outra cara de Etiopía unha sociedade que descoñece a realidade desta zona de África, da que proceden máis de 700 nenos e nenas adoptados durante a última década por familias galegas. O documental, que no seu título recupera o nome co que os portugueses bautizaran este país hai 450 anos, trata de rachar con estereotipos e prexuízos anacrónicos a través dunha historia que se desenvolve a modo de viaxe iniciática. A narración comeza cando Abdul, de 15 anos de idade, decide viaxar á súa terra tras catro anos vivindo en Galicia. O seu pai dálle entón o libro Historia de Etiopía, escrito en portugués en 1620 polo xesuíta español Pedro Paez, que o rapaz empregará como guía para un percorrido durante o que intentará seguir os pasos do autor. Así, na localidade de Gorgora e tras unha laboriosa busca descobren a única icona de Pedro Páez da que se ten constancia en Etiopía. A historia culmina cando Abdul chega ás fontes do Nilo, que o misioneiro español descubrira para o mundo 400 anos antes. O simbólico bautismo nesas augas, onde se mesturan lenda e realidade, serve de metáfora para o reencontro do rapaz coas súas orixes. A entrada para asistir á estrea en Santiago de Shoots from Abyssinia é gratuíta, previa confirmación de asistencia a través da web www.ovidiofernandez.com. A páxina conta, ademais, cunha sección para a achega de contribucións económicas por parte de todas as persoas interesadas en colaborar co proxecto. O 10 por cento da recadación obtida por este sistema, así como a través da comercialización do filme, será destinado a apoiar o programa de asistencia a nenos e nenas orfos que o sacerdote Ángel Olaran desenvolve na localidade etíope de Wukro. O documental estréase en Compostela como paso previo ao inicio da súa andaina na temporada de festivais cinematográficos. Nun avance deste percorrido, o pasado mes de decembro viaxou ata a India para participar na primeira edición do Delhi Internacional Film Festival, onde foi proxectado en galego con subtítulos en inglés como única fita española seleccionada. Shoots from Abyssinia contou co apoio da Secretaría Xeral de Medios da Xunta de Galicia e coa colaboración de Xandra Tedín, Ana Cadenas e Eva Sandino na asistencia ao guión. Nestes momentos, Ovidio Fernández ultima xa a edición dunha segunda parte deste documental, na que se afondará na extensión, riqueza e variedade cultural de Etiopía a través dunha segunda viaxe realizada ao sur do país en 2011 e na que Abdi, o seu fillo pequeno, se incorporou ao equipo como co-protagonista.
O sector da produción independente permanece unido ante os novos retos lexislativos
Agapi organiza, coa colaboración do OUFF, o I Encontro Estatal da Plataforma Audiovisual de Produtoras
‘A Casa de Papel’ abre en A Coruña a temporada de charlas-coloquio da Asociación Sindical Galega de Guionistas (AGAG)
A serie documental galega ‘The great way’ (O Gran Camiño) será emitida en 38 países
A animación máis presente que nunca
Suscríbete ao noso Boletín
Por favor, deixa este campo baleiro
Mantemos os teus datos en privado e so os compartimos cós terceiros que fan posible este servicio. Lee a nosa política de privacidade.
Revisa a túa bandexa de entrada ou a carpeta de spam para confirmar a túa suscripción.
Rúa das orfas 23, 1º
15703 Santiago de Compostela
telf: +34 981 577 747
Powered by Roseta & WordPress.
©2022 Asociación Galega de Productoras Independientes
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies, pinche el enlace para mayor información.plugin cookies
[ Placeholder content for popup link ] WordPress Download Manager - Best Download Management Plugin